ང་ཚོས་བོད་ཀྱི་ཆོ་གའི་རོལ་མོ་རུ་དབྱངས་ཡིག་གཅིག་ནི་གདངས་ཀྱི་འགྱུར་ཁུག་གཅིག་དང་གདངས་འགྲོས་གཅིགཡང་ན་གདངས་ཀྱི་འདེགས་འཇོག་གི་རྒྱུན་ལྟ་བུ་ཞིག་ཏུ་གོ་དགོས་པ་ཤེས་ཞིང་།གནས་ཚུལ་འདི་ཐོས་མ་ཐག་ཏུ་ངའི་སེམས་སུ་བྱ་བྱེའུས་བསྐྱར་བཟློས་ཡང་བཟློས་ཀྱིས་སྒྲོག་པའི་ཅོ་ཀའི་ཁྲོད་ཀྱི་སྒྲའི་ཕྲེང་བ་དེ་དག་འཁོར་ཏུ་བཅུག་པ་མ་ཟད།འཇོན་ཌེ་ཝེ་དང་ཨཱལ་ཕི་ཌི་ཎོར་ཐི་ཝེ་ཊི་ཧེ་ཌི་གཉིས་ཀྱི་མཛེས་དཔྱོད་དང་དུས་ཀྱི་མྱོང་ཚོར་གྱི་འགྲེལ་བཤད་དེ།སྒྱུ་རྩལ་གྱི་བརྩམས་ཆོས་ཞིག་ལ་མིག་གིས་ལོངས་སྤྱོད་བྱེད་པའི་བརྒྱུད་རིམ་ཁྲོད་ཀྱི་ལུས་སེམས་ཀྱི་མྱོང་ཚོར་གྱི་རྒྱུན་དང་།ཡང་ན་སེམས་ཚོར་གྱི་གནས་སྐབས་དམིགས་བསལ་ཞིག་དང་ཉམས་མྱོང་གི་དཀྱོགས་ཞིག་བརྒྱུད་པ་ལས་དུས་ཀྱི་འཁོར་འགྲོས་ཁོ་ན་བརྒྱུད་པ་མིན་ཞེས་པ་དེ་ལ་བསམ་གཞིགས་གཏོང་དུ་བཅུག་བྱུང་།